Drie vas na moord op tienerseunDrie mans is Maandag in hegtenis geneem in verband met die moord op ŉ 16-jarige seun in die Oos-Kaap. Kol. Mzukisi Fatyela, woordvoerder van die polisie, sê die drie mans, onderskeidelik 23 en 25 jaar oud, het die tienerseun glo Vrydag naby Mthatha doodgeskiet. Hy sê die polisie het op vier vuurwapens, insluitend ŉ AK47, twee 9mm-pistole en ŉ haelgeweer beslag gelê. Fatyela sê die polisie verwag om binnekort nog mense in hegtenis te neem en op nog wapens beslag te lê. Die motief vir die moord is nie bekend nie.